
Όροι διακήρυξης δημοπρασίας για την εκμίσθωση  δημοτικού  καταστήματος στην  Δημοτική Κοινότητα Πινακατών της  Δ.Ε.  Μηλεών.
Ο Δήμος Νοτίου Πηλίου διενεργεί Δημόσιο Πλειοδοτικό Διαγωνισμό με φανερή προφορική διαδικασία προσφορών για την εκμίσθωση του ακόλουθου δημοτικού καταστήματος που βρίσκεται στην πλατεία της Δημοτικής Κοινότητας Πινακατών της Δ.Ε.  Μηλεών .
·        Η εκμίσθωση Δημοτικών ακινήτων αποφασίζεται από το Δημοτικό Συμβούλιο και ρυθμίζεται από τις διατάξεις του άρθρου 192 παρ.1 του ν. 3463/2006 σύμφωνα με το οποίo: «1.Η εκμίσθωση ακινήτων των Δήμων και των Κοινοτήτων γίνεται με δημοπρασία. Αν η δημοπρασία  δεν  φέρει  αποτέλεσμα επαναλαμβάνεται. Αν η δεύτερη δημοπρασία δεν φέρει αποτέλεσμα, η εκμίσθωση μπορεί να γίνει με απευθείας συμφωνία, της οποίας τους όρους καθορίζει το δημοτικό ή κοινοτικό συμβούλιο». Η δημοπρασία θα διεξαχθεί από επιτροπή κατά τις διατάξεις του Π.Δ. 270/81,βάσει όρων που καθορίζει η Δημοτική Επιτροπή (άρθρο 72 παρ.1 περίπτ. ε του Ν.3852/2010), και βάσει των παρακάτω όρων που καθόρισε η Δημοτική Επιτροπή με την αριθμ 259/2026 απόφαση της και αφού έλαβε υπ΄όψιν της:
· Την υπ’ αριθμ. 69/2026 απόφαση του Δημοτικού Συμβουλίου για την εκμίσθωση του δημοτικού καταστήματος στην πλατεία στην Δημοτική Κοινότητα Πινακατών. 
Άρθρο 1ο 

Το  εκμισθούμενο  ακίνητο βρίσκεται στην  Δημοτική Κοινότητα Πινακατών  της Δ.Ε. Μηλεών, πρόκειται για Δημοτικό ακίνητο εμβαδού 154,00 τ.μ. που θα χρησιμοποιηθεί ως κατάστημα υγειονομικού ενδοαφέροντος (καφενείο-καφεζυθεστιατόριο-ουζερί κλπ) και θα λειτουργεί καθημερινά όλη τη διάρκεια της ημέρας και όλο το χρόνο σύμφωνα με τις κείμενες διατάξεις. 
Άρθρο 2ο 

Το μίσθωμα προτείνεται  σε διακόσια  δέκα ευρώ (210,00 €) το μήνα  ήτοι 2.520 €   ετησίως και θα καταβάλλεται, σε 12 μηνιαίες ισόποσες δόσεις των 210,00 €, εντός των 10 πρώτων ημερών του κάθε μισθωτικού μήνα και σε περίπτωση αργίας την επόμενη εργάσιμη ημέρα. Οι ίδιοι όροι ισχύουν και  σε περίπτωση παράτασης της μίσθωσης για όσο χρόνο διαρκεί αυτή. Τα τέλη χαρτοσήμου και ΟΓΑ επιβαρύνουν τον μισθωτή.  Η καταβολή του μισθώματος θα γίνεται στην ταμειακή υπηρεσία του Δήμου ή σε τραπεζικό λογαριασμό που θα του υποδείξει η Οικονομική υπηρεσία του Δήμου.

Άρθρο 3ο

Σε περίπτωση μη εμπρόθεσμης καταβολής δόσεως τινός ο μισθωτής υπόκειται εις τους νόμιμους τόκους υπερημερίας, δυναμένου του Δήμου να προβεί στη έκδοση διαταγής αποδόσεως του  μισθίου και καταβολής μισθωμάτων κατ’ αυτού μέχρι της αναμίσθωση του  και να προβεί σε αναπλειστηριασμό εις βάρος αυτού και του εγγυητού του ενεχομένων αμφοτέρων για την επί έλαττον τυχόν διαφορά του μισθώματος της νέας δημοπρασίας από αυτού της προηγουμένης.

Άρθρο 4ο
Κανένας οφειλέτης του Δήμου δεν γίνεται δεκτός στη δημοπρασία .

Για την συμμετοχή στη δημοπρασία απαιτείται, πριν τη έναρξή της, έκαστος πλειοδότης:

1. Να καταθέσει εγγύηση  ποσού ‘252,00’ Ευρώ (διακόσια πενήντα δύο Ευρώ ) [ίσου προς  το  εν  δέκατο  (1/10)  του  εν  τη  διακηρύξει  οριζομένου ελαχίστου ορίου πρώτης προσφοράς], συνισταμένη σε γραμμάτιο του Ταμείου Παρακαταθηκών και Δανείων ή σε εγγυητική επιστολή αναγνωρισμένης Τράπεζας. Η εγγύηση αυτή κατά την υπογραφή της συμβάσεως μισθώσεως θα  αντικατασταθεί με άλλη, αορίστου διαρκείας, ποσού ίσου με το συνολικό ποσό των ενοικίων ενός έτους επί του  επιτευχθέντος συνολικού μισθώματος, για  την  εξασφάλιση της έγκαιρης και μέσα  στην  οριζόμενη από την διακήρυξη προθεσμία καταβολής των δόσεων του μισθώματος. Η εγγύηση αυτή καταπίπτει υπέρ του Δημοσίου σε περίπτωση αποχώρησης του μισθωτή πριν από την ημερομηνία λήξεως της μισθώσεως, καθώς επίσης καταπίπτει εν όλων ή εν μέρει για την αποκατάσταση ενδεχόμενων όρων στο μίσθιο κατά την απόδοση .    
2. Να προσκομίσει φορολογική, ασφαλιστική και δημοτική ενημερότητα του ιδίου και του εγγυητή του.

3. Να παρουσιάσει  εγγυητή αξιόχρεο, ευθυνόμενο αλληλέγγυα και  εις ολόκληρο με αυτόν,  για την κανονική καταβολή των μισθωμάτων και για την εκπλήρωση των όρων  της δημοπρασίας.

4. Να καταθέσει υπεύθυνη δήλωση του ν. 1599/86 εις την οποία θα αναφέρεται ότι έλαβε γνώση της διακηρύξεως και του σχεδίου του καταρτισθησομένου συμφωνητικού μισθώσεως και ότι αποδέχεται πλήρως το περιεχόμενό τους. Επί νομικών προσώπων την υπεύθυνη δήλωση υπογράφει ο νόμιμος αντιπρόσωπος.

5. Αν κάποιος πλειοδοτεί  για  λογαριασμό άλλου οφείλει να το δηλώσει προς την επί της δημοπρασίας επιτροπή, προ της ενάρξεως του διαγωνισμού, παρουσιάζοντας  και  το προς τούτο πληρεξούσιο,  αλλιώς  θωρείται ότι πλειοδοτεί δι’  ίδιο λογαριασμό. Οι εκπρόσωποι εταιρειών θα καταθέσουν αντίγραφα των αποφάσεων του ΔΣ τους περί της συμμετοχής των εταιρειών  στη δημοπρασία

6. Οι συμμετέχουσες εταιρίες θα προσκομίσουν επικυρωμένα αντίγραφα των καταστατικών τους με όλες τις επελθούσες τροποποιήσεις. Επιπλέον, οι ΑΕ θα προσκομίσουν πιστοποιητικό της αρμόδιας Διευθύνσεως Εμπορίου περί του καταστατικού και των τυχόν τροποποιήσεών του, μαζί με τα ΦΕΚ δημοσιεύσεως αυτών, οι υπόλοιπες εταιρίες (ΕΠΕ, ΕΕ, ΟΕ) πιστοποιητικό του αρμοδίου Δικαστηρίου στο οποίο θα αναφέρεται η σύσταση και οι τροποποιήσεις των καταστατικών τους, οι δε ΕΠΕ και τα αντίστοιχα ΦΕΚ.

Άρθρο 5ο 


Κατά τη δημοπρασία  κάθε προσφορά είναι υποχρεωτική για τον πλειοδότη, η υποχρέωση δε αυτή μεταβαίνει αλληλοδιαδόχως από τον πρώτο στους ακολούθους και βαρύνει οριστικά τον τελευταίο πλειοδότη.


Η δημοπρασία είναι φανερή και προφορική. Αυτή δύναται να συνεχισθεί και πέραν της οριζομένης ώρας εφ’ όσον εξακολουθούν άνευ διακοπής οι προσφορές. Περί τούτου αποφασίζει η αρμόδια επιτροπή, η απόφαση της οποίας καταχωρείται στα πρακτικά. Οι προσφορές των πλειοδοτών αναγράφονται στα πρακτικά κατά σειρά εκφωνήσεως μετά του ονοματεπωνύμου ή της επωνυμίας του πλειοδότη.

Η δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν πλειοδότης. 

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν:

α) το αποτέλεσμα αυτής δεν εγκριθεί από την οικονομική επιτροπή ή το δημοτικό συμβούλιο ή την αρμόδια Διοικητική αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας

β) μετά την κατακύρωση της δημοπρασίας, ο τελευταίος πλειοδότης και ο εγγυητής του αρνούνται να υπογράψουν τα πρακτικά, ή τη σύμβαση μίσθωσης επίσης όταν μετά την κοινοποίηση στον τελευταίο πλειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία, επαναλαμβάνεται εις βάρος του τελευταίου πλειοδότη και του εγγυητή αυτού, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να μειωθεί με απόφασης του δημοτικού συμβουλίου. 

Η επαναληπτική δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρας προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

Άρθρο 6ο

Αν κάποιος πλειοδοτεί για λογαριασμό άλλου οφείλει να δηλώσει τούτο προς την επί της δημοπρασίας επιτροπή, προ της ενάρξεως του συναγωνισμού, παρουσιάζοντας και το προς τούτο πληρεξούσιο, αλλιώς θεωρείται ως μετέχων για ίδιο λογαριασμό.

Άρθρο 7ο

Τα πρακτικά της δημοπρασίας υπόκεινται στην έγκριση της Δημοτικής Επιτροπής, χωρίς εξ ενδεχομένης καθυστερήσεως της εγκρίσεως ή ακυρώσεως τούτων να αποκτά οποιοδήποτε δικαίωμα ο τελευταίος πλειοδότης.


                                             Άρθρο 8ο

Ο μισθωτής υποχρεούται να διατηρεί το μίσθιο σε καλή κατάσταση, να προστατεύει αυτό από κάθε αδικαιολόγητη φθορά, να συντηρεί και διατηρεί σε καλή κατάσταση τις εγκαταστάσεις αυτού, διότι αλλιώς υπόκειται σε αποζημίωση για οιαδήποτε φθορά πέραν της συνήθους.

Άρθρο 9ο


Κανένα δικαίωμα δεν παρέχεται στο μισθωτή να κάνει χρήση του μισθίου για άλλο σκοπό, πέραν εκείνου για τον οποίο είναι τούτο προορισμένο. 


Ο μισθωτής δεσμεύεται με ποινή εξώσεως να λειτουργεί το κατάστημα καθ’ όλη τη διάρκεια του έτους ιδιαίτερα σε ημέρες εορτών όπως Χριστούγεννα και παραμονή τους, Πρωτοχρονιά και παραμονή, Πάσχα  κ.λ.π. καθώς επίσης και σε οιαδήποτε εκδήλωση που ο Δήμος πραγματοποιεί.

Άρθρο 10ο 


Σιωπηρή  αναμίσθωση, εν όλω ή εν μέρει παραχώρησή του μισθίου σε τρίτο ως και υπεκμίσθωση του απαγορεύονται εντελώς.
Άρθρο 11ο

Ο μισθωτής ουδεμία αξίωση δύναται να εγείρει κατά του Δήμου για οιανδήποτε ζημία του από οποιαδήποτε αιτία, ούτε για την κατάσταση στην οποία ευρίσκεται το μίσθιο κατά την ημέρα της εγκαταστάσεως του μισθωτού και της οποίας τεκμαίρεται ότι αυτός είχε λάβει γνώση, από τη συμμετοχή του στη δημοπρασία.

Άρθρο 12ο

Η αξία του καταναλισκομένου ηλεκτρικού ρεύματος για την λειτουργία του μισθίου   και περιβάλλοντος χώρου, τα τέλη υδρεύσεως, τα τέλη φωτισμού και καθαριότητας και κάθε άλλη λειτουργική δαπάνη βαρύνουν εξ ολοκλήρου τον μισθωτή. Τον μισθωτή επίσης βαρύνουν τα έξοδα συντηρήσεως του μισθίου και του περιβάλλοντος χώρου και κάθε σχετική δαπάνη αποβλέπουσα στην καλύτερη εμφάνιση και τον ευπρεπισμό αυτού..

Άρθρο 13ο

Για οποιαδήποτε σημαντική τροποποίηση ή συμπλήρωση των εγκαταστάσεων του ακινήτου  που επιθυμεί τυχόν ο μισθωτής, απαιτείται σύμφωνη γνώμη του Δήμου, οι δε σχετικές δαπάνες θα βαρύνουν τον μισθωτή.

Άρθρο 14ο

Τα κηρύκεια και εν γένει έξοδα δημοπρασίας και χαρτοσημάνσεως της συμβάσεως βαρύνουν εξ ολοκλήρου τον μισθωτή.

Άρθρο 15ο


Όλες οι μόνιμες εγκαταστάσεις, τα δίκτυα ηλεκτροδοτήσεως, φωτισμού, υδρεύσεως και εν γένει βελτιώσεις, επεκτάσεις και ευπρεπισμοί του κτιρίου και του περιβάλλοντος χώρου που θα γίνουν με φροντίδα και δαπάνες του μισθωτή και μετά την απόδοσιν του μισθίου στον εκμισθωτή θα παραμείνουν προς όφελος του Δήμου άνευ ουδεμίας αποζημιώσεως ή άλλης αξιώσεως επ’ αυτών του μισθωτή.
Άρθρο 16ο

Ο μισθωτής ευθύνεται και υποχρεούται με δική του φροντίδα να προβεί στον εφοδιασμό του με την απαραίτητη άδεια λειτουργίας για τη νόμιμη λειτουργία του καταστήματος , καθώς  και με τις απαραίτητες διαδικασίες σύνδεσης  της επωνυμίας του με τις εταιρείες κοινής ωφελείας (παροχή ηλεκτρικής ενέργειας – ύδρευσης).  Ο Δήμος βεβαιώνει ότι οι υπάρχουσες κτιριακές εγκαταστάσεις πληρούν τους όρους και τις προϋποθέσεις που απαιτούνται για την έκδοση σχετικής άδειας λειτουργίας.

Άρθρο 17ο
Ο εξοπλισμός του κτιρίου όπως καρέκλες τραπέζια ψυγεία κ.τ.λ. βαρύνει εξ ολοκλήρου τον μισθωτή , χωρίς να έχει δικαίωμα να ζητήσει μείωση η χάρισμα του ενοικίου για την αγορά τους. Ο ενοικιαστής υποχρεούται να συμπεριφέρεται στους πελάτες με ευγένεια και ευπρέπεια διαφορετικά ο Δήμος θα δύναται να τον κηρύξει έκπτωτο και να προχωρήσει σε αναπλειστηριασμό δε βάρος του.

Άρθρο 18ο


Όλοι οι όροι της παρούσας και της συμβάσεως μισθώσεως θεωρούνται ουσιώδεις και τυχόν παράβασή τους δίδει το δικαίωμα στο Δήμο για την αναποζημίωτη καταγγελία της μισθώσεως.


Για οποιοδήποτε θέμα σχετικό με τη μίσθωση, μη ρυθμιζόμενο από την παρούσα, εφαρμογή έχουν οι διατάξεις του Π.Δ. 270/1981.

   Η Οικονομική Επιτροπή  αφού λάβει  υπ’   του Δημοτικού  Συμβουλίου για την εκμίσθωση του καταστήματος «ΛΙΜΝΗ» που βρίσκεται στη Νέα Ιωνία στο Άλσος Ανδρέα Βαλαχή.


Τη διάταξη  του άρθρου 4 παρ. 1 στοιχείο ε του ΠΔ 34/1995 «Κωδικοποίηση  διατάξεων νόμων περί «εμπορικών μισθώσεων» σύμφωνα με την οποία  δεν είναι εμπορικές οι μισθώσεις χώρων εντός δημοσίων ,δημοτικών ή κοινοτικών κήπων, αλσών, πλατειών και εν γένει κοινόχρηστων χώρων.   








Καλείται  να καταρτίσει τους όρους  διεξαγωγής  της δημοπρασίας  (Δημοσίου Πλειοδοτικού  Διαγωνισμού)  με φανερές προφορικές προσφορές , για την εκμίσθωση   του καταστήματος «ΛΙΜΝΗ» συνολικού εμβαδού  341 τ.μ., σύμφωνα με το παρακάτω σχέδιο διακήρυξης της δημοπρασίας:








Άρθρο 1


Το εκμισθούμενο κτίριο, που βρίσκεται στη Νέα Ιωνία στο «Άλσος Ανδρέα Βαλαχή» μπορεί να χρησιμοποιηθεί ως αναψυκτήριο –εστιατόριο-ουζερί έχει εμβαδόν  341 τ.μ. και περιλαμβάνει : 


αίθουσα πελατών  


κουζίνα  


χώρους υγιεινής





Για την ανάπτυξη των τραπεζοκαθισμάτων στον εξωτερικό χώρο μπορεί να χρησιμοποιηθεί ο πλακοστρωμένος χώρος πέριξ του κτιρίου.	





Άρθρο 2


 Η δημοπρασία θα είναι  φανερή και προφορική και θα διεξαχθεί  στο Δημαρχιακό  Κατάστημα Βόλου στην αίθουσα συνεδριάσεων του Δημοτικού Συμβουλίου στις  ……………………………………………………………. ημέρα  ………………………….  και ώρα ………………………… μ.μ. ενώπιον της αρμόδιας επιτροπής, που έχει οριστεί  με την 61/ 2011  απόφαση του Δημοτικού Συμβουλίου. Σε περίπτωση που η δημοπρασία είναι άγονη, θα διεξαχθεί επαναληπτική την ……………………………. ημέρα …………………………………..και ώρα ……………………………………... με τους ίδιους όρους και στον ίδιο χώρο.








Άρθρο 3


Η διάρκεια  της μίσθωσης ορίζεται σε  πέντε (5) έτη  και αρχίζει από την  ημερομηνία  υπογραφής της σύμβασης. Ο μισθωτής δεν απαλλάσσεται  της πληρωμής του μισθώματος εάν δεν έκανε χρήση αυτού χωρίς υπαιτιότητα  του Δήμου. 








Άρθρο 4


           Οι συμμετέχοντες  στο διαγωνισμό υποβάλλουν  στην αρμόδια επιτροπή φάκελο με τα κάτωθι δικαιολογητικά όλα επί ποινή αποκλεισμού:  





4.1  Για να γίνει δεκτός  στη δημοπρασία  πρέπει να καταθέσει  στην επιτροπή  διενέργειας  της δημοπρασίας,  ως εγγύηση  συμμετοχής στο διαγωνισμό   εγγυητική επιστολή ανεγνωρισμένης Τράπεζας  ή  βεβαίωση του Ταμείου Παρακαταθηκών και Δανείων  για παρακατάθεση σ’ αυτό από  αυτόν  που επιθυμεί να λάβει  μέρος στη δημοπρασία, ποσού ίσου προς το ένα δέκατο (1/10) του οριζόμενου στη διακήρυξη ελάχιστου ορίου πρώτης προσφοράς, το οποίο ορίστηκε  σε 12.213,48 ευρώ ήτοι 1.017,79 ευρώ  που θα αντικατασταθεί μετά την υπογραφή της σύμβασης με άλλη, ποσού ίσου με το μίσθωμα του πρώτου έτους.  


  


4.2  Επίσης   οι ενδιαφερόμενοι θα πρέπει να υποβάλουν  και τα παρακάτω δικαιολογητικά: 


	 


Πιστοποιητικό εγγραφής σε Δήμο ή Κοινότητα  ή Κράτους μέλους της Ε.Ε. ή επικυρωμένη νόμιμα φωτοτυπία  της ταυτότητας.


Αντίγραφο Ποινικού Μητρώου


Πιστοποιητικό Εισαγγελικής Αρχής ότι δεν διώκεται ως φυγόδικος ή φυγόποινος.


Πιστοποιητικό του αρμόδιου Πρωτοδικείου  ότι  δεν  έχει  πτωχεύσει, ούτε εκκρεμεί  εναντίον  του σχετική  αίτηση, ούτε βρίσκεται σε πτωχευτικό συμβιβασμό ή πτωχευτική εκκαθάριση ή άλλη ανάλογη πτωχευτική διαδικασία.


Υπεύθυνη  δήλωση  του Ν. 1599/86  στην οποία  θα αναφέρεται  ότι έλαβε γνώση  των όρων της  διακήρυξης  τους οποίους  και αποδέχεται πλήρως καθώς και της  πραγματικής κατάστασης  του μισθίου μετά των εγκαταστάσεών του.   


Βεβαίωση φορολογικής ενημερότητας.


Βεβαίωση ασφαλιστικής  ενημερότητας των ιδίων και των εργαζομένων τους.                                     


Βεβαίωση   της Δ/νσης Οικονομικών Υπηρεσιών του Δήμου Βόλου  ότι δεν οφείλει  σ’ αυτόν.


Υπεύθυνη δήλωση του Ν.1599/86 ότι δεν οφείλει σε κανένα από  τα νομικά πρόσωπα, επιχειρήσεις και Οργανισμούς  του Δήμου Βόλου. 


Υπεύθυνη δήλωση του Ν. 1599/86 στην οποία ο ενδιαφερόμενος   θα αναφέρει ότι δεν μετέχει σε  οποιασδήποτε μορφής εταιρεία η οποία  οφείλει στο Δήμο .      


     Όταν στην πρόσκληση συμμετέχει εταιρεία:


Ι) Στο όνομα της εταιρείας θα εκδίδονται  τα  με αριθμούς  4, 5, 6,7, 8,  και  9   δικαιολογητικά.





ΙΙ) Στο όνομα όλων των ομορρύθμων εταίρων προκειμένου περί Ο.Ε. ή Ε.Ε.  και στο όνομα των νομίμων εκπροσώπων περί ΕΠΕ ή ΑΕ θα εκδίδονται τα με αριθμούς 1, 2, 3, 4, 5, 6, 7, 8, 9  και 10 δικαιολογητικά.





ΙΙΙ) Όλες οι εταιρείες θα προσκομίζουν τα καταστατικά ή εταιρικά τους καθώς και όλες τις τροποποιήσεις τους. Επιπλέον οι μεν  ΑΕ πιστοποιητικό της αρμόδιας Υπηρεσίας Εμπορίου περί του καταστατικού και των τυχόν τροποποιήσεών του, καθώς και τα ΦΕΚ που έχουν δημοσιευθεί, οι δε λοιπές  (ΕΠΕ, ΟΕ, ΕΕ) πιστοποιητικό του αρμόδιου Πρωτοδικείου  που θα αναφέρεται η σύσταση και οι τροποποιήσεις που έχουν γίνει και οι εξ αυτών  ΕΠΕ τα ΦΕΚ στα οποία έχουν δημοσιευθεί. 


	Τα συμμετέχοντα  από κοινού φυσικά  ή νομικά πρόσωπα  ευθύνονται αλληλεγγύως και εις ολόκληρον. 


	Η έλλειψη  ενός ή  περισσοτέρων  εκ των  παραπάνω  δικαιολογητικών  αποκλείει  τον ενδιαφερόμενο από τη διαδικασία της συμμετοχής. 


Την ευθύνη για την συγκέντρωση και την εμπρόθεσμη κατάθεση των δικαιολογητικών την φέρει αποκλειστικά  και μόνο ο ενδιαφερόμενος.


Επίσης  αποκλείονται  από την διαδικασία επιλογής:


Α) όσοι έχουν  καταδικαστεί:


α) για κλοπή, υπεξαίρεση,  απάτη,  απιστία, εκβίαση,  πλαστογραφία


δωροδοκία, νομιμοποίηση εσόδων από παράνομες δραστηριότητες. 


β) για παραβίαση  των διατάξεων  των νόμων περί ηθών  και λεσχών


γ) για παράβαση  της περί συναλλάγματος  νομοθεσίας.  Σε  περίπτωση   εταιρείας   αυτό  ισχύει  για όλους τους ομόρρυθμους εταίρους σε Ο.Ε., Ε.Ε. και Ε.Π.Ε. και όλα  τα μέλη του Δ.Σ.  για Α.Ε.


δ) για παράβαση  της περί ναρκωτικών  νομοθεσίας, και


ε) Όσοι βρίσκονται σε πτώχευση ή εκκρεμεί  εναντίον  τους σχετική  αίτηση ή βρίσκονται σε πτωχευτικό συμβιβασμό ή πτωχευτική εκκαθάριση ή άλλη ανάλογη πτωχευτική διαδικασία. 


 


Β) ΄Όσοι έχουν ληξιπρόθεσμες οφειλές στο Δήμο Βόλου, στα νομικά πρόσωπα, επιχειρήσεις και Οργανισμούς του Δήμου.








Άρθρο 5


Αν κάποιος  πλειοδοτεί για λογαριασμό  άλλου, οφείλει  να δηλώσει  αυτό  στην επιτροπή  της δημοπρασίας πριν  από την  έναρξη  του συναγωνισμού, στην οποία πρέπει  να παρουσιάσει  το για το σκοπό  αυτό νόμιμο πληρεξούσιο. 








Άρθρο 6


Κάθε προσφορά  είναι δεσμευτική για τον πλειοδότη,  η δέσμευση  δε αυτή  μεταβαίνει  αλληλοδιαδόχως από τον πρώτο  στους ακολούθους και επιβαρύνει  οριστικά τον τελευταίο πλειοδότη.





Άρθρο 7


Ο τελευταίος  πλειοδότης υποχρεούται  να παρουσιάσει  αξιόχρεο  εγγυητή ο οποίος θα υπογράψει  τα πρακτικά της δημοπρασίας και θα είναι  αλληλεγγύως  και σε ολόκληρο  υπεύθυνος  με αυτόν  για την εκπλήρωση των όρων  της σύμβασης. 





Άρθρο 8





Κάθε έλλειψη ή ανακρίβεια δικαιολογητικών, που θα διαπιστωθεί  μετά τον έλεγχο και πριν την υπογραφή  σύμβασης μίσθωσης,  θα συνεπάγεται  τον αποκλεισμό  του συμμετέχοντος  εκείνου,  του οποίου τα δικαιολογητικά βρέθηκαν ελλιπή ή ανακριβή.  Η απόφαση αποκλεισμού θα ανακοινώνεται και θα κοινοποιείται στον ενδιαφερόμενο  και θα είναι πλήρως  αιτιολογημένη ως προς τους  λόγους του αποκλεισμού.





Άρθρο 9 





Οι φάκελοι   δικαιολογητικών θα κατατεθούν  επί ποινή αποκλεισμού μέχρι στις ……………………………….της ημέρας της δημοπρασίας (δηλ. ………………………..) στην Επιτροπή. Στη διαδικασία μπορούν  να προσέλθουν  όλοι οι νόμιμοι εκπρόσωποι των συμμετεχόντων. Αν κάποιος  δεν πληροί τις απαιτούμενες προϋποθέσεις, αυτό θα του ανακοινωθεί  πριν την έναρξη της διαδικασίας των προφορικών προσφορών. 





Άρθρο 10


Ο τελευταίος πλειοδότης  δεν αποκτά δικαίωμα  για αποζημίωση λόγω μη έγκρισης  των πρακτικών της δημοπρασίας  από τα κατά νόμο  αρμόδια όργανα. 





Άρθρο 11


 Η τιμή εκκίνησης  της πλειοδοσίας  ορίζεται στο ποσό των 12.213,48 ευρώ ετησίως ήτοι 1.017,79 ευρώ μηνιαίως,  αναπροσαρμοζόμενου κατ’ έτος, σε  ποσοστό ίσο με το ύψος του ετήσιου πληθωρισμού (δείκτης Τιμών Καταναλωτή) όπως αυτός υπολογίζεται από την Εθνική Στατιστική Υπηρεσία της Ελλάδος (Ε.Σ.Υ.Ε.) μέχρι τη λήξη της συμβάσεως,  πλέον χαρτοσήμου υπέρ του Δημοσίου 3,6%.  Παράλληλα με  την κατ’ έτος  αναπροσαρμογή του μισθώματος  θα αναπροσαρμόζεται  κατά το ποσοστό αυτό   και η  κατατεθείσα  κατά την υπογραφή  της σύμβασης  μισθώσεως, εγγύηση, σύμφωνα με τα οριζόμενα στο άρθρο 14 της παρούσας διακήρυξης. 


Ο μισθωτής δεν δικαιούται σε μείωση  του αναπροσαρμοζόμενου κατ’ έτος μισθώματος από τη κατακύρωση  της μίσθωσης και εφ’ εξής.


 





Άρθρο 12


Το μίσθωμα θα προκαταβάλλεται τις πέντε πρώτες ημέρες εκάστου  μήνα στην αρμόδια υπηρεσία  του Δήμου.





Άρθρο 13


 Τον μισθωτή βαρύνουν  όλες οι δαπάνες  για υδροληψία , φωτισμό, δημοτικά  τέλη κάθε μορφής,  καθώς και δαπάνες  κάθε μορφής για τη συντήρηση  του μισθίου. Οι δαπάνες για επισκευές  ακόμη και όταν πρόκειται  για αναγκαίες βαρύνουν αποκλειστικά  τον μισθωτή.  Επίσης τον μισθωτή  βαρύνει  και ολόκληρο το αναλογούν  ποσοστό χαρτοσήμου ,   καθώς και  κάθε άλλο  ισοδύναμο  τέλος ή φόρος  που τυχόν θα θεσπιστούν.  








Άρθρο 14


Ο τελευταίος  πλειοδότης υποχρεούται  μέσα σε δέκα ημέρες  από την  κοινοποίηση  σ’ αυτόν της απόφασης  του αρμοδίου οργάνου, για το αποτέλεσμα  της δημοπρασίας,  να προσέλθει   μαζί με τον εγγυητή του για τη σύνταξη  και υπογραφή της σύμβασης, διαφορετικά  η εγγύηση που έχει  καταθέσει  καταπίπτει υπέρ του Δήμου χωρίς δικαστική παρέμβαση, ενεργείται δε αναπλειστηριασμός  σε βάρος αυτού και του εγγυητού του και ενέχονται  και οι δύο για τη μικρότερη  διαφορά του αποτελέσματος  της δημοπρασίας από την προηγούμενη όμοια. 


 	Κατά  την υπογραφή  του συμφωνητικού  το πρόσωπο που θα επιλεγεί  υποχρεούται να καταθέσει στο Δήμο Βόλου  Εγγυητική  Επιστολή ετήσιας διάρκειας  που θα  εγγυάται  την καλή εκτέλεση όλων των όρων της σύμβασης μίσθωσης που θα υπογραφεί και ένα μήνα πριν τη λήξη της θα αντικαθίσταται, με ευθύνη του μισθωτή, με νέα σύμφωνα με τους προηγούμενους όρους. Το ύψος της ως άνω Εγγυητικής Επιστολής θα είναι ίσο με το μίσθωμα του πρώτου έτους και θα αναπροσαρμόζεται κατά ποσοστό ίσο με τον ετήσιο πληθωρισμό (δείκτης Τιμών Καταναλωτή) κάθε έτος με αντικατάσταση της προηγούμενης Εγγυητικής Επιστολής προσαυξημένης κατά το ποσοστό της ως άνω αναπροσαρμογής. 


 


 


Άρθρο 15


Ο μισθωτής έχει ακέραια την ευθύνη  για αποζημίωση  για ζημιές ή βλάβες, που θα προκληθούν  σε πρόσωπα ή πράγματα, έναντι  οποιουδήποτε είτε από τον ίδιο, είτε από το  προσωπικό του,  είτε από οποιαδήποτε άλλη  αιτία αναγόμενη  στη σφαίρα  της αντικειμενικής του ευθύνης.                                         


Άρθρο 16





Ο Δήμος δεν ευθύνεται  έναντι του μισθωτού,  ούτε υποχρεούται  σε επιστροφή  ή μείωση  του μισθώματος  ή και λύση της σύμβασης  άνευ αποχρώντος λόγου.  Εξ’ άλλου  ο μισθωτής δεν έχει δικαίωμα  μείωσης του μισθώματος, για βλάβη  από θεομηνία  ή οποιαδήποτε άλλη αιτία που τυχόν επέλθει  μετά την υπογραφή  της σύμβασης. 








Άρθρο 17


Ο Δήμος Βόλου  έχει το δικαίωμα  να λύσει μονομερώς τη σύμβαση  όταν πρόκειται  να ιδιοχρησιμοποιηθεί το μίσθιο,  κατόπιν έγγραφης  ειδοποίησης.  Το μίσθιο θα παραδοθεί εντός έξι (6) μηνών  από την  έγγραφη  ειδοποίηση,  εκτός εάν ο μισθωτής  δεσμεύεται  αποδεδειγμένα  με μακροχρόνιες  συμφωνίες, οπότε  ο χρόνος παράδοσης  παρατείνεται  για χρονικό διάστημα και όχι πέραν  των δώδεκα (12) μηνών , άσχετα με τη λήξη  των συμφωνιών του μισθωτή. 





                                           





Άρθρο 18


 Κατά τη λήξη  της μίσθωσης, ο μισθωτής  υποχρεώνεται να παραδώσει  αμέσως το μίσθιο  με πρωτόκολλο παραδόσεως  σε καλή  κατάσταση. Αλλιώς  θα αποβληθεί βιαίως  και θα είναι υποχρεωμένος  να καταβάλλει  στο Δήμο Βόλου ποσό ίσο  προς το 1/10 του καταβαλλομένου, κατά τη λήξη  της μίσθωσης, μηνιαίου  μισθώματος,  για κάθε μέρα  παραμονής  του στο μίσθιο, από την ημέρα  της λήξης της μίσθωσης. 


     Σε περίπτωση  κατά την οποία  για οποιοδήποτε  λόγο και αιτία  εγκαταλειφθούν οι εκμισθούμενοι χώροι από το μισθωτή πριν από τη λήξη  της σύμβασης,  θα οφείλονται  και θα καθίστανται  ληξιπρόθεσμα και απαιτητά  12 μηνιαία μισθώματα  από τη  ημέρα  αποχώρησής του από το μίσθιο παράλληλα δε,  θα εκπίπτει  και η κατατεθείσα  στο Δήμο  Βόλου εγγύησης  καλής εκτέλεσης. 





Άρθρο 19


 Αν ο μισθωτής  καθυστερήσει  να καταβάλει  το  μίσθωμα  ή παραβεί  ολικά ή μερικά  οποιονδήποτε  από τους όρους αυτούς, οι οποίοι  θα συμπεριλαμβάνονται και στη σύμβαση μισθώσεως και οι οποίοι  θεωρούνται  όλοι ουσιώδεις, θα συνεπάγεται:





α. τη λύση της σύμβασης  και την έκπτωση του μισθωτή από κάθε  δικαίωμα  από τη  σύμβαση  και την αποβολή  του από το μίσθιο κατά τη νόμιμη διαδικασία. 


β. την κατάπτωση της εγγύησης  καλής εκτέλεσης  υπέρ του Δήμου Βόλου  ως εύλογης  και ρητά συμφωνηθείσας  ποινικής ρήτρας.    


                                        


Άρθρο 20


Απαγορεύεται  απόλυτα  η σιωπηρά  αναμίσθωση ,υπεκμίσθωση καθώς και υπομίσθωση του μισθίου από τον μισθωτή.  Επίσης απαγορεύεται  η πρόσληψη  συνεταίρων  και η σύσταση εταιρείας  οποιασδήποτε μορφής χωρίς την σύμφωνη γνώμη του Δήμου. 


                                     


Άρθρο 21


Ο εκμισθωτής  δηλαδή  ο Δήμος Βόλου  δεν υποχρεώνεται  να κάνει  οποιαδήποτε  επισκευή του μισθίου,  έστω και αναγκαία.  Κάθε επισκευή  ή προσθήκη  στο μίσθιο,  όπως και  οποιαδήποτε  άλλη εγκατάσταση  θα μπορεί να γίνει  από το μισθωτή μόνο μετά από έγγραφη  συναίνεση του Δήμου, περιέρχεται δε στην κυριότητα  του Δήμου μετά  τη λήξη ή τη διάλυση της μίσθωσης, χωρίς καμία απολύτως αποζημίωση του μισθωτή.      


                


Άρθρο 22


Τον πλειοδότη και τελικό μισθωτή του μισθίου επιβαρύνουν  τα έξοδα  δημοσιεύσεων της διακηρύξεως, τα τέλη  της συμβάσεως (νόμιμες κρατήσεις, τέλη χαρτοσήμου). 





Άρθρο 23


 Η μίσθωση εξαιρείται από την προστασία  του νόμου  περί εμπορικών  μισθώσεων (άρθρο 3 περ.δ του Ν.813/78).





Άρθρο 24


Η σύμβαση μίσθωσης θα  καταρτιστεί  οριστικά μετά  την έγκριση  του αποτελέσματος  από τα κατά νόμο αρμόδια όργανα. 





Άρθρο 25


Ο μισθωτής  υποχρεούται  να διατηρεί την κατοχή του μισθίου, τις υπέρ  αυτού  δουλείες, τα όρια αυτού,  να προστατεύει αυτό από κάθε καταπάτηση και γενικά να διατηρεί το μίσθιο σε καλή κατάσταση, διαφορετικά ευθύνεται σε αποζημίωση.


 Ο μισθωτής θα επιτρέπει στους περιπατητές να χρησιμοποιούν ελεύθερα τις τουαλέτες που βρίσκονται εντός του καταστήματος και να φροντίζει με δικά του έξοδα για τη συντήρηση και την καθαριότητα αυτών. Επίσης αναλαμβάνει την υποχρέωση να επιτηρεί τον συνολικό περιβάλλοντα  χώρο του Άλσους και να ενημερώνει άμεσα τους αρμόδιους φορείς (Δήμο Βόλου, αστυνομία, πυροσβεστική υπηρεσία κλπ )σε περίπτωση βλαβών στον περιβάλλοντα χώρο είτε από έκτακτα γεγονότα (θεομηνίες κλπ ) είτε από ύποπτα άτομα που προκαλούν φθορές, βανδαλισμούς κλπ .














Άρθρο 26


Πληροφορίες  για τη διακήρυξη  του διαγωνισμού  παρέχονται  κατά τις  εργάσιμες  ημέρες και ώρες    από τη  Διεύθυνση Οικονομικών  - Τμήμα Εκμ/σης Δημ. Περιουσίας Διεύθυνση: Λ. Ειρήνης 131 – Δημαρχείο πρώην Δήμου Ν. Ιωνίας   τηλ.  2421 3  53        και  2421 3 53       .





Περίληψη της διακήρυξης  αυτής θα δημοσιευθεί σε δύο τοπικές εφημερίδες, θα τοιχοκολληθεί  στο Δημαρχιακό Κατάστημα και θα αναρτηθεί στην ιστοσελίδα του Δήμου,  τουλάχιστον δέκα  πλήρεις  ημέρες  πριν τη δημοπρασία. 

